দ্বিতীয়ত, নতুন জানা নামটির সঙ্গে নিজের কোনো স্মৃতি যুক্ত করে ফেলতে হবে। প্রথম প্রথম বিষয়টি হাস্যকর মনে হলেও নামের স্মৃতি দৃঢ় করতে বিষয়টি বেশ কার্যকর। নির্দিষ্ট ব্যক্তির নাম মনে করতে গেলে সংশ্লিষ্ট ঘটনা বা স্মৃতি মনে করলেই হবে। যেমন : কারো নাম জানলেন রহিম। আচ্ছা এই নামে বিদ্যালয়ে আমার এক বন্ধু ছিল। বন্ধুটি এখন ঢাকায় অমুক জায়গায় চাকরি করে। সম্প্রতিই দেখা হয়েছিল। বেশ মোটা হয়ে গেছে। এবার ওই রহিম ব্যক্তিটির সঙ্গে দেখা হলেই মনে পড়বে স্কুলজীবনে এক বন্ধুর নামে তাঁর নাম। যে ঢাকায় চাকরি করে এবং বর্তমানে বেশ মোটা হয়েছে।